**VÍTKOVICE STEEL, a. s.** (v rokoch 2007 až 2014 pôsobiaca pod názvom **EVRAZ VÍTKOVICE STEEL, a. s.**) je český oceliarsky podnik pôsobiaci v areáli Vítkovických železiarní v Ostrave.

História
--------

Hoci spoločnosť vznikla zápisom do obchodného registra 1. júna 2007, je priamym pokračovateľom činnosti firmy VÍTKOVICE STEEL, a. s. ktorá vznikla 7. marca 2001 a do ktorej materská spoločnosť VÍTKOVICE, a. s. vložila svoju Divíziu 200 - Ploché výrobky. V máji 2002 bola firma Vítkovice Steel odkúpená za čiastku 3,31 miliardy Kč od Vítkovíc spoločnosťou OSINEK, a. s. patriacou Fondu národného majetku Českej republiky.
 Vláda ČR následne začala proces hľadania nového vlastníka pre Vítkovice Steel. Už v roku 2002 mala exkluzivitu na rokovania o predaji Vítkovice Steel spoločnosť LNM Holdings, ktorá sa v tom čase stala vlastníkom konkurenčnej spoločnosti Nová huť. Tieto rokovania však boli neúspešné v súvislosti so spormi o cenách surového železa, ktoré Vítkovice Steel odoberali zo spoločnosti Vysoké pece Ostrava, kde bola Nová huť majoritným akcionárom. V roku 2004 vláda na návrh ministra financií Bohuslava Sobotky začala dvojkolové výberové konanie na predaj spoločnosti, pričom hlavným kritériom bola cena. Výberové konanie vyhrala spoločnosť Evraz, ktorú zo 40% vlastní ruský miliardár Roman Abramovič. Za 99% podiel v spoločnosti v roku 2005 zaplatila 7,05 mld. Kč. Od 6. decembra 2006 bol jediným akcionárom spoločnosti firma ABA Assets s. r. o. ktorá bola vo vlastníctve Evraz Group SA so sídlom v Luxembursku. 1. júna 2007 potom obe spoločnosti (VÍTKOVICE STEEL, a. s. a ABA Assets s. r. o.) zanikli zlúčením do novovytvorenej spoločnosti EVRAZ VÍTKOVICE STEEL, a. s.

V roku 2014 Evraz predal spoločnosť skupine neznámych investorov stojacich za spoločnosťami registrovanými na Cypre. Kúpna cena bola vo výške 89 miliónov dolárov (asi 1,7 mld. Kč), kupujúci tiež prevzali záväzky vo výške 198 miliónov dolárov (asi 3,9 mld. Kč). Novými majiteľmi sú zrejme vlastníci ukrajinskej Industrial Union of Donbass. 8. júla 2014 bol názov spoločnosti zmenený na VÍTKOVICE STEEL, a. s.

V februári 2015 firma oznámila, že sa chystá od septembra zrušiť výrobu ocele a prepustí asi 350 zamestnancov. Ostatné prevádzky chce spoločnosť rozvíjať.

Maskot
------

Maskot spoločnosti a hokejoveho tímu HC Vítkovice Ridera je rytier Vítek. Vítek je rytier s fúzami,brnením, a štítom s logom spoločnosti. V pravej ruke drží vejúcu vlajku (Ale nie ako maskot hokejového tímu HC Vítkovice Riviera).

Referencie
----------

1. ↑  Výroční zpráva Vítkovice Steel 2021
2. 1 2 3   *Úplný výpis z obchodního rejstříku VÍTKOVICE STEEL, a. s. B 3243 vedená u Krajského soudu v Ostravě* [online]. Ostrava: Krajský soud v Ostravě, rev. 2015-02-03, [cit. 2015-02-03]. Dostupné online. (po česky)
3. 1 2   *Úplný výpis z obchodního rejstříku VÍTKOVICE STEEL, a.s. B 2475 vedená u Krajského soudu v Ostravě* [online]. Ostrava: Krajský soud v Ostravě, rev. 2015-02-03, [cit. 2015-02-03]. Dostupné online. (po česky)
4. ↑   *LNM nabízí za Vítkovice Steel miliardu, Osinek dal 3,3 mld. Kč* [online]. iHNed.cz, 2002-10-13, [cit. 2011-01-20]. Dostupné online. (po česky)
5. ↑  ČTK. *Po splynutí s akcionářem vznikl Evraz Vítkovice Steel* [online]. hn.ihned.cz, 2007-06-04, [cit. 2011-01-20]. Dostupné online. (po česky)
6. ↑  ČTK. *Ruský Evraz už ovládol oceliareň Vítkovice Steel* [online]. iDnes.cz:, 2007-06-04, [cit. 2011-01-20]. Dostupné online. (po česky)
7. ↑   *Úplný výpis z obchodního rejstříku ABA Assets s.r.o. C 41732 vedená u Krajského soudu v Ostravě* [online]. Ostrava: Krajský soud v Ostravě, rev. 2015-02-03, [cit. 2015-02-03]. Dostupné online. (po česky)
8. ↑   *Ruský vlastník predal ostravskú oceliareň Evraz Vítkovice Steel* [online]. iDnes.cz:. Dostupné online. (po česky)
9. ↑  KYRZHALY, Svetlana. *Oil and Gas, Metals and Mining, News: VEB to give Russian coal to Donbass - shareholders of the Industrial Union of Donbass to be able to buy Sibuglemet* [online]. iDnes.cz:, 2014-04-25. Dostupné online. (po anglicky)
10. ↑   *Oceliareň Vítkovice Steel definitívne skončí. O prácu príde 350 ľudí* [online]. Český rozhlas, 2015-02-12. Dostupné online. (po česky)

Externé odkazy
--------------

* VÍTKOVICE STEEL, a.s. (Oficiálne stránky)

Zdroj
-----

*Tento článok je čiastočný alebo úplný preklad článku Vítkovice Steel na českej Wikipédii.*